Document ID: /roh_data/filtered/fineweb-2-filterrobots_roh.jsonl.gz/55178

Ulteriur Grischun - Grev accident da lavur a Claustra
A Claustra è in lavurer sa blessà fermamain suenter ch'el è crudà d'in palancà. Il Svizzer da 58 onns era vid lavurs da spazzament en la terz'auzada d'ina chasa, uschia communitgescha la polizia chantunala.
Il material ha el transportà cun ina carretta per derscher en in chanal da material. Curt avant la pausa da mezdi è l'um crudà giu da passa 7 meters. La REGA ha sgulà l'um en l'ospital chantunal. La polizia e la procura publica examineschan l'accident.